जानकारी के अनुसार बिहार के भभुआ जिला मुख्यालय के वीआईपी कालोनी निवासी राजीव कुमार (45) अपनी पत्नी शकुंतला (42) के साथ मोटरसाइकिल से सवार होकर वाराणसी जा रहे थे। जैसे ही वह सदर कोतवाली के जसौली गांव के समीप नेशनल हाइवे पर पहुंचे कि पीछे से आ रही कार ने जोरदार टक्कर मार दिया। इससे पति और पत्नी गिरकर गंभीर रुप से घायल हो गया। जोरदार हुई टक्कर के बाद वहां राहगीरों और आस-पास के ग्रमीणों की भीड़ लग गई। तत्काल लोगों ने दोनों घायलों को पास के एक नीजि चिकित्सालय में भर्ती कराया। घायल राजीव कुमार सिंह के पास मिली मोबाइल से घटना की सूचना किसी ने परिजनों को दिया। आनन फानन में परिजन नीजि चिकित्सालय पहुंच कर इलाज कार्य में जुट गए। चिकित्सकों ने प्राथमिक उपचार के बाद इलाज के लिए वाराणसी के लिए रेफर कर दिया। परिजन तत्काल एंबुलेंस मंगाकर इलाज के पति पत्नी को लेकर वाराणसी के लिए रवाना हो गए।